Lav et referat af nedenstående tekst:

Tekst:
Børnetelefonen har oplevet en stigning på næsten 50 procent flere henvendelser fra nordjyske børn i løbet af fire år. Det viser en ny undersøgelse, som Børns Vilkår har lavet. Årsagen skal findes flere steder. - Stigningen i antallet af samtaler skyldes en kombination af udvidede åbningstider og flere frivillige rådgivere - og at børn i dag i højere grad end før søger hjælp til deres problemer, siger direktør i Børns Vilkår, Rasmus Kjeldahl. I 2012 modtog BørneTelefonen 2.510 henvendelser fra Region Nordjylland. I 2016 lå det tal på 3.370. BørneTelefonen behandler alle slags sager hos børnene, lytter til og hjælper dem, der ringer ind. Nu om dage omhandler de fleste henvendelser, BørneTelefonen får ind, knas i venskaber, kærlighed, angst og digitale krænkelser. - Rådgivningen er en hjælp til børnene og en livsvigtig kanal mellem børn og voksne i Danmark. Samtalerne afspejler de udfordringer, der er i samfundet set fra et børneperspektiv. Børnenes stemmer er derfor fundamentet for Børns Vilkårs politiske arbejde - et aktuelt eksempel er arbejdet for mere børnevenlige skilsmisser, siger Rasmus Kjeldahl.

Referat:
En ny undersøgelse viser, at der er sket en markant stigning i henvendelser til BørneTelefonen fra nordjyske børn.